מירנדה למברט

מירנדה למברט (באנגלית: Miranda Leigh Lambert; נולדה ב-10 בנובמבר 1983) היא זמרת יוצרת קאנטרי אמריקאית. למברט גדלה בלינדייל, טקסס. כשהייתה בת תשע הלכה עם הוריה למופע של זמר הקאנטרי המצליח גארת' ברוקס שעורר את התעניינותה במוזיקת קאנטרי. בספטמבר 2001 הוציאה למברט באופן עצמאי אלבום שנקרא כשמה Miranda Lambert, אך האלבום לא זכה להצלחה. באביב 2003, השתתפה למברט בתוכנית המציאות נאשוויל סטאר וסיימה במקום השלישי. תוכנית זו הביאה לה פרסום משמעותי וב-15 בספטמבר 2003, למברט חתמה על חוזה הקלטות בחברת התקליטים אפיק רקורדס. ב-2004, החלו ההקלטות לאלבומה המסחרי הראשון Kerosene (קרוסין) שיצא במרץ 2005. למברט הייתה שותפה בכתיבת רוב השירים באלבום. האלבום זכה להצלחה בארצות הברית הגיע למעמד פלטינה, נמכר בלמעלה ממיליון ומאה אלף עותקים והגיע למקום הראשון במצעד מכירות אלבומי הקאנטרי של הבילבורד. האלבום זיכה את למברט במועמדות לפרס גראמי (בקטגוריה "ביצוע הקאנטרי הטוב ביותר - נשים") וזכייה בפרס האקדמיה למוזיקת קאנטרי. ב-2007 הוציאה למברט, הפעם תחת חסותה של חברת התקליטים קולומביה רקורדס, את אלבומה Crazy Ex-Girlfriend. האלבום הגיע להישגים דומים לקודמו במצעדים ובמכירות, ובנוסף זכה בתואר "אלבום השנה" של פרסי האקדמיה למוזיקת קאנטרי. ב-2009 הוציאה למברט את האלבום Revolution. כמו קודמיו, האלבום הגיע למעמד פלטינה בארצות הברית ולמקום הראשון במצעד הקאנטרי של הבילבורד, אך אלבום זה רשם הישג נוסף- מעמד זהב בקנדה. בסך הכל נמכר האלבום בלמעלה ממיליון וחצי עותקים. שניים משירי האלבום שיצאו כסינגלים, "The House That Built Me" ו-"Heart Like Mine", הגיעו למקום הראשון במצעד שירי הקאנטרי של הבילבורד. השיר "The House That Built Me" זיכה את למברט בפעם הראשונה בזכייה בפרס גראמי (בקטגוריה "ביצוע הקאנטרי הטוב ביותר - נשים") ואף היה מועמד בקטגוריות "שיר השנה" ו-"שיר הקאנטרי הטוב ביותר". בפרסי האקדמיה למוזיקת קאנטרי זכה השיר בשלוש קטגוריות: "תקליט הסינגל של השנה", "שיר השנה" ו-"וידאו השנה". בנובמבר 2011 הוציאה למברט את אלבומה הרביעי Four the Record, תחת חסותה של חברת התקליטים RCA רקורדס נאשוויל. ביוני 2014 יצא אלבומה החמישי, Platinum. האלבום כולל 16 רצועות, מתוכן 3 יצאו כסינגלים. הסינגל השני, "Somethin' Bad" הוא דואט עם הזמרת קארי אנדרווד. האלבום מכר 180,000 עותקים בשבוע הראשון וכתוצאה מכך היה לאלבום הראשון של למברט שהגיע למקום הראשון בדירוג "Billboard 200". בפברואר 2015 האלבום זכה בפרס גראמי לאלבום הקאנטרי הטוב ביותר. למברט הייתה נשואה לזמר הקאנטרי בלייק שלטון והשניים התגוררו בעיירה טישומינגו באוקלהומה. בחודש יולי 2015 השניים התגרשו מבלי שהביאו ילדים משותפים. בשנת 2019, הייתה שותפה לכתיבת השיר "My Only Child", של The Highwomen. בשנת 2022 נכללה ברשימת טיים 100. ב-13 בספטמבר 2024, למברט הוציאה את אלבומה העשירי, Postcards From Texas. היא עברה מחברת התקליטים סוני מיוזיק נאשוויל לריפבליק רקורדס, והתמקדה בהקלטת האלבום בטקסס, שם התחילה את הקריירה שלה. 2005 : Kerosene 2007: Crazy Ex-Girlfriend 2009: Revolution 2011: Four the Record 2014: Platinum 2016: The Weight of These Wings 2019: Wildcard 2024: Postcards From Texas פרס גראמי לאלבום הקאנטרי הטוב ביותר (2015) Country Music Association Award for Female Vocalist of the Year (2013) Country Music Association Award for Female Vocalist of the Year (2012) Country Music Association Award for Female Vocalist of the Year (2011) Country Music Association Award for Female Vocalist of the Year (2014) Country Music Association Award for Female Vocalist of the Year (2017) Country Music Association Award for Female Vocalist of the Year (2015) טיים 100 (2022) Country Music Association Award for Female Vocalist of the Year (2010) מדיה וקבצים בנושא מירנדה למברט בוויקישיתוף אתר האינטרנט הרשמי של מירנדה למברט (באנגלית) אתר האינטרנט הרשמי של מירנדה למברט מירנדה למברט, ברשת החברתית פייסבוק מירנדה למברט, ברשת החברתית אקס (טוויטר) מירנדה למברט, ברשת החברתית אינסטגרם מירנדה למברט, ברשת החברתית טיקטוק מירנדה למברט, סרטונים בערוץ היוטיוב מירנדה למברט, באתר פינטרסט מירנדה למברט, במסד הנתונים הקולנועיים IMDb (באנגלית) מירנדה למברט, באתר אפל מיוזיק (באנגלית) מירנדה למברט, באתר ספוטיפיי מירנדה למברט, באתר סאונדקלאוד (באנגלית) מירנדה למברט, באתר Last.fm (באנגלית) מירנדה למברט, באתר AllMusic (באנגלית) מירנדה למברט, באתר MusicBrainz (באנגלית) מירנדה למברט, באתר דיזר מירנדה למברט, באתר Discogs (באנגלית) מירנדה למברט, באתר Songkick (באנגלית) מירנדה למברט, באתר Genius מירנדה למברט, באתר SecondHandSongs מירנדה למברט, באתר בילבורד (באנגלית) מירנדה למברט, באתר טיידל (באנגלית) מירנדה למברט, באתר אנציקלופדיה בריטניקה (באנגלית) Miranda Lambert: The 100 Most Influential People of 2022, Time (באנגלית) Jason Lipshutz, Friday Music Guide: New Music From The Weeknd, Playboi Carti, Charli xcx & Troye Sivan and More, Billboard, ‏2024-09-13 (באנגלית אמריקאית) Chris Willman, Miranda Lambert on Celebrating Two Decades in the Biz, Changing Labels, Turning 40 and Sending ‘Postcards From Texas’: ‘The Fire Is Lit More Than Ever’, Variety, ‏2024-09-19 (באנגלית אמריקאית)